Diari Oficial de la Generalitat Valenciana


Sumari del DOGV 9614, del 09-06-2023 (2023/6470)

RESOLUCIÓ de 6 de juny de 2023, de la directora de l'Institut Valencià de Conservació, Restauració i Investigació (IVCR+i), per la qual s'accepta la cessió especial d'ús de determinat espai en la planta quarta de l'edifici internat «Complex socioeducatiu Penyeta Roja», per al desenvolupament de treballs d'anàlisi i restauració del patrimoni valencià.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9614

Data del DOGV
:   09-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6470


Data del document
:   06-06-2023

Organisme emissor
:   Institut Valencià de Conservació, Restauració i Investigació

Tipus de document
:   Resolució

Correcció d'errades

 Descriptors 

:   * Institut Valencià de Conservació, Restauració i Investigació

RESOLUCIÓ de 6 de juny de 2023, de la directora de l'Institut Valencià de Conservació, Restauració i Investigació (IVCR+i), per la qual s'accepta la cessió especial d'ús de determinat espai en la planta quarta de l'edifici internat «Complex socioeducatiu Penyeta Roja», per al desenvolupament de treballs d'anàlisi i restauració del patrimoni valencià. [2023/6470]  
  
El Ple de la Diputació Provincial de Castelló, en sessió ordinària celebrada el 23 de maig de 2023, va adoptar entre altres, el següent acord:  
Dictamen d'aprovació de l'autorització especial d'ús a l'Institut Valencià de Conservació, Restauració i Investigació de determinat espai en la planta quarta de l'edifici internat «Complex soci-educatiu Penyeta Roja», per al desenvolupament de treballs d'anàlisi i restauració del patrimoni valencià.  
El «Complex soci-educatiu Penyeta Roja», és un conjunt propietat de la Diputació de Castelló amb qualificació de bé de servei públic, en l'inventari de béns i drets de la Diputació de Castelló, epígraf 1-Immobles urbans número 10. Forma part d'aquest conjunt l'edifici internat que es troba inscrit en el Registre de la Propietat número 4, de Castelló, Finca de Castelló, secc. ant. núm. 21.314/V, referència cadastral 0642917GX5892Y7097NW.  
La planta quarta del «Complex soci-educatiu Penyeta Roja», atenent la seua naturalesa i a la seua qualificació jurídica, té la condició de bé de domini públic.  
L'autorització especial de la cessió d'ús de l'esmentat espai s'ha basat en el caràcter públic de l'entitat peticionària, els seus fins i funcions, així com l'interés de les activitats a realitzar, segons es desprén de la memòria aportada, considerant la conveniència i l'interés que suposa l'oferta de presentar assessorament al personal de Restauració de la Diputació de Castelló, referent a estudis científics i de materials i de les tècniques d'anàlisis de què disposa el departament científic, així com assessorament i col·laboració en els treballs de restauració i conservació de teixits.  
Per tant, i fent ús de les atribucions conferides pel Decret 27/2019, d'1 de març, del Consell, d'aprovació del Reglament d'organització i funcionament de l'Institut Valencià de Conservació, Restauració i Investigació, resolc:  
  
Primer  
Acceptar la cessió d'ús realitzada per la Diputació Provincial de Castelló de determinat espai en la planta quarta de l'edifici internat «Complex soci-educatiu Penyeta Roja», per al desenvolupament de treballs d'anàlisis i restauració del patrimoni valencià.  
Consta inscrit en el Registre de la Propietat número 4, de Castelló, Finca de Castelló, Secc. Ant. Núm. 21.314/V, referència cadastral 8001051QU3119Z5091JB.  
  
Segon   
La cessió gratuïta realitzada per la Diputació Provincial de Castelló s'efectua amb la condició de destinar-se al desenvolupament de treballs d'anàlisi i restauració del patrimoni valencià.  
  
Tercer  
La cessió es fa per un termini de quatre anys, a comptar des de l'endemà de la present resolució d'acceptació expressa de l'esmentada cessió. No obstant això, l'IVCR+i podrà continuar utilitzant els esmentats espais per un període màxim de fins a quatre anys addicionals en el cas que no es produïsca denúncia expressa anual amb dos mesos d'antelació a la seua finalització.  
  
Quart   
La Diputació es farà càrrec de les despeses d'energia elèctrica, així com del subministrament d'aigua potable, i prestarà assistència informàtica al personal del IVCR+i.  
L'IVCR+i assumirà el cost del servei de neteja de la planta quarta de l'edifici íntegrament; realitzarà anàlisi d'estudis i viabilitat de materials, informes TAC o estudis de tomografia sol·licitats pel servei de restauració de la Diputació; farà assessorament tècnic i prestarà la seua col·laboració en projectes conjunts.  
  
Cinqué  
L'IVCR+i s'obliga a utilitzar el ben cedit conforme a la seua naturalesa i a destinar-lo als exclusius fins objecte d'autorització. Qualsevol canvi dels fins per als quals s'autoritza la seua utilització haurà de ser aprovat per la corporació provincial; si no és així la Diputació Provincial recuperarà el seu ús.  
  
Sisé  
Notificar la present resolució a l'entitat cedent: Diputació Provincial de Castelló i procedir a la seua publicació en el DOGV.  
  
Contra la present resolució, que posa fi a la via administrativa, podrà interposar-s'hi, en el termini d'un mes, recurs potestatiu de reposició segons el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques o directament; en el termini de dos mesos, recurs contenciós administratiu davant els Jutjats contenciosos administratius de la ciutat de València, segons el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 6 de juny de 2023.- La directora de l'IVCR+i: Gemma María Contreras Zamorano.